Okresná prokuratúra Prievidza 
M. Mišíka 22, 971 34 Prievidza 1

Sp. zn. : 2 Pv 747/13/3307	Prievidza, 25.11.2013
EEČ : 2-27-169-2013

U Z N E S E N I E

Trestná vec:	obvinený XXXXX 
Prečin:	Zanedbanie povinnej výživy podľa § 207 odsek 2 Trestného zákona číslo 300/2005 Zbierky zákonov v znení zákona číslo 334/2012 Zbierky zákonov

Rozhodol: 	prokurátor Okresnej prokuratúry Prievidza
Podľa § 215 odsek 1 písmeno b Trestného poriadku zastavujem trestné stíhanie obvineného:
1.	XXXXX
	dátum narodenia: XXXXX
	miesto narodenia: XXXXX
	rodné priezvisko: XXXXX
	trvalé bydlisko: XXXXX
za skutok, že obvinený od mesiaca február 2013 až do dňa 25.11.2013 v obci Tužina, sa úmyselne vyhýba svojej zákonnej povinnosti prispievať na výživu svojej dcéry XXXXX XXXXX vo výške 80,-Eur mesačne, najneskôr vždy do 25-teho dňa v mesiaci mesiac vopred, k rukám matky XXXXX k čomu bol zaviazaný rozsudkom Okresného súdu v Prievidzi sp. zn. XXXXX zo dňa 8. 1. 2013, právoplatným dňa 22.01.2013, pričom obvinený bol od 1.1.2013 do 31.3.2013 poberateľom dávky v hmotnej núdzi, odo dňa 01.04.2013 mu bolo vyplácanie dávky zastavené z dôvodu práce v zahraničí a dňa 29. 4. 2013 bol z evidencie ÚPSVaR vyradený ako uchádzač o zamestnanie z dôvodu nespolupráce, odo dňa 12.08. 2013 je zamestnaný vo firme XXXXX kde má pravidelný mesačný príjem, pričom svoju vyživovaciu povinnosť si v danom období splnil len čiastočne v mesiacoch apríl, máj a október 2013 v celkovej výške 370,-Eur a uvedeným konaním oprávnenej XXXXX zostal dlhovať na výživnom sumu vo výške 270,-Eur.

lebo nie je tento skutok trestným činom a nie je dôvod na postúpenie veci

Odôvodnenie:
Poverený príslušník PZ uznesením ČVS:XXXXX zo dňa 3. 10. 2013 podľa § 199 ods. 1 Trestného poriadku začal trestné stíhanie vo veci prečinu zanedbanie povinnej výživy podľa § 207 ods. 1 Trestného zákona a následne v zmysle § 206 ods. 1 Tr. poriadku vzniesol obvinenie XXXXX za prečin zanedbanie povinnej výživy podľa § 207 ods. 2 Trestného zákona na skutkovom základe ako to je uvedené v skutkovej vete tohto uznesenia. 

Vykonaným vyšetrovaním po vznesení obvinenia bolo zistené z výsluchu svedkyne XXXXX, že obvinený výživné na dcéru XXXXX neplatí pravidelne, avšak ku dňu 11.11.2013 uhradil obivnený prostredníctvom poštových poukážok sumu 100,-Eur dňa 02.04.2013, sumu 120,-Eur dňa 06.05.2013, sumu 150,-Eur dňa 28.10.2013 a sumu 300,-Eur dňa 11.11.2013. Celkovo tak ku dňa 25.11.2013 obvinený uhradil sumu vo výške 670,-Eur. Fotokópie uvedených poukážok tvoria súčasť vyšetrovacieho spisu, čo potvrdzuje pravdivosť výpovede svedkyne XXXXX. 

Trestného činu zanedbania povinnej výživy podľa § 207 ods. 2 Trestného zákona sa dopustí ten, kto sa najmenej tri mesiace v období dvoch rokov úmyselne vyhýba plneniu svojej zákonnej povinnosti vyživovať alebo zaopatrovať iného.

Celková suma dlžného výživného ku dňu vydania tohto rozhodnutia, za mesiace február 2013 až november 2013 je vo výške 720,-Eur. Vzhľadom na to, že obvinený uhradil oprávnenej sumu 670,-Eur a ku dnešnému dňu jej na dlžnom výživnom zostal dlhovať sumu 50,-Eur, je nutné skonštatovať, že konanie obvineného nenapĺňa obligatórne znaky skutkovej podstaty trestného činu, pretože obivnený nedlhuje na výživnom sumu rovnajúcu sa minimálne sume 240,-Eur, teda sume dlžného výživného za dobu minimálne 3 mesiacov. 

Podľa § 215 odsek 1 písm. b/ Trestného poriadku prokurátor zastaví trestné stíhanie, ak nie je skutok trestným činom a nie je dôvod na postúpenie veci.

Vzhľadom na to, že vykonaným dokazovaním po vznesení obvinenia bolo preukázané, že konanie obvineného z dôvodu čiastočnej úhrady dlžného výživného nenapĺňa znaky skutkovej podstaty trestného činu zanedbania povinnej výživy podľa § 207 ods. 2 Tr. zákona, ani žiadneho iného trestného činu a takisto nenapĺňa znaky skutkovej podstaty priestupku, bolo nutné rozhodnúť tak ako je uvedené vo výroku tohto uznesenia.

Poučenie:
Proti tomuto uzneseniu je prípustná sťažnosť, ktorú možno podať u prokurátora okresnej prokuratúry do troch dní od oznámenia uznesenia. Sťažnosť má odkladný účinok. (§ 185 a nasl. Tr. por.)

JUDr. Ľuboš Beňo
prokurátor